1. melléklet

**Az ingatlannyilvántartás adatai:**

 Helyrajzi szám: Eger, belterület 1737/2 hrsz.

 Az ingatlan címe: 3300 Eger, Türk Frigyes utca

 Megnevezés: közterület

 Terület: 908 m2

 Tulajdonos: Eger Megyei Jogú Város Önkormányzata

 3300 Eger, Dobó I. tér 2. 1/1 részben

Terhek: Vezetékjog teher 45 m2 területre MVM ÉMÁSZ Áramhálózati Kft. javára

**Az ingatlan helyszíni adatai:**

Eger város északi külvárosában (Cifra hóstya – Tetemvár), a Tetemvár városrészen helyezkedik el, a hatályos 4/2016. (II.26.) számú Önkormányzati rendelettel elfogadott Szabályozási Terv és Helyi Építési Szabályzat tartalma szerint **beépítésre nem szánt terület, szerkezeti jelentőségű zöldterület, Mk2-bk „*borvidéken kívüli kertes mezőgazdasági övezet*”** szabályozással.Az ingatlan beépíthetősége 0%. Az ingatlant nyugat felől a lejtős Türk Frigyes utca, kelet felől vasúti pályatest, észak felől lakóingatlan, dél felől azonos szabályozású beépítetlen terület határolja. Az ingatlan szabálytalan alakú, avult állapotú, forgalmi értéket már nem képviselő hiányos, elrozsdásodott huzalfonattal kerített. A terület felszíne egyenletlen, nyugati és északi irányban egyenlőtlenül lejt. Az ingatlan közművesítetlen, nem beépíthető, mezőgazdasági szabályozású, csak mezőgazdasági hasznosíthatóságú. A terület gondozatlan, növényzete elvadult, a terület felgazosodott, felcserjésedett. Az ingatlan területén, az utcával párhuzamosan elektromos légvezeték húzódik, melynek egy beton tartóoszlopa szintén az ingatlan területére esik, a vezeték biztosítására az ingatlan-nyilvántartásban az MVM ÉMÁSZ javára, 45 m2 területre vezetékjog teher bejegyzett. Az ingatlan természetben beépítetlen terület, rajta felépítmény nincs, a határos vasútvonal miatt az ingatlan rendszeres zaj és porterhelésnek kitett.